20061223

P6_TC1-COD(2005)0016

Stališče Evropskega parlamenta sprejeto na prvi obravnavi dne 12. decembra 2006 z namenom sprejetja Uredbe (ES) št. …/2007 Evropskega parlamenta in Sveta o statistiki Skupnosti o strukturi in dejavnosti tujih povezanih podjetij

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije,

ob upoštevanju mnenja Evropske centralne banke [1],

v skladu s postopkom, določenim v členu 251 Pogodbe [2],

ob upoštevanju naslednjega:

(1) Redna in kakovostna statistika Skupnosti o strukturi in dejavnosti tujih povezanih podjetij v celotnem gospodarstvu je bistvenega pomena za ustrezno oceno učinka podjetij pod tujim nadzorom na gospodarstvo Evropske unije. To bi olajšalo tudi spremljanje učinkovitosti notranjega trga in postopno integracijo gospodarstev v okviru globalizacije. V tem okviru multinacionalna podjetja igrajo vodilno vlogo, toda tuj nadzor lahko zadeva tudi majhna in srednje velika podjetja.

(2) Izvajanje in pregled Splošnega sporazuma o trgovini s storitvami (GATS) in Sporazuma o trgovinskih vidikih pravic intelektualne lastnine (TRIPs) ter trenutna in prihodnja pogajanja o nadaljnjih sporazumih zahtevajo razpoložljivost ustreznih statističnih podatkov za pomoč pri pogajanjih.

(3) Za pripravo politik na področjih gospodarstva, konkurenčnosti, podjetništva, raziskav, tehničnega razvoja in zaposlovanja v okviru procesa liberalizacije je za merjenje neposrednih in posrednih učinkov tujega nadzora na zaposlovanje, plače in produktivnost v posameznih državah in sektorjih potrebna statistika o tujih povezanih podjetjih.

(4) Podatki, ki se zagotavljajo po obstoječi zakonodaji Skupnosti ali so na voljo v državah članicah, so nezadostni, neprimerni ali premalo primerljivi, da bi služili kot zanesljiva osnova za delo Komisije.

(5) Uredba (ES) št. 184/2005 [3] vzpostavlja skupni okvir za sistematično pripravo statistike Skupnosti o plačilni bilanci, mednarodni trgovini s storitvami in neposrednih tujih naložbah. Ker statistika plačilne bilance le delno zajema podatke, vključene v GATS, je bistvenega pomena, da se podrobne statistike o tujih povezanih podjetjih redno pripravljajo.

(6) Uredba Sveta (ES, Euratom) št. 58/97 z dne 20. decembra 1996 o strukturnih statistikah podjetij [4] in Uredba Sveta (EGS) št. 696/93 z dne 15. marca 1993 o statističnih enotah za opazovanje in analizo proizvodnega sistema v Skupnosti [5] sta vzpostavili skupni okvir za zbiranje, urejanje, posredovanje in vrednotenje statistik Skupnosti o strukturi in dejavnosti podjetij v Skupnosti.

(7) Priprava nacionalnih računov v skladu z Uredbo Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [6] zahteva primerljive, popolne in zanesljive poslovne statistike o tujih povezanih podjetjih.

(8) Priročnik Združenih narodov o statistiki mednarodne trgovine s storitvami, Priročnik o plačilni bilanci (5. izdaja) Mednarodnega denarnega sklada, Primerljiva opredelitev tujih neposrednih naložb in Priročnik o kazalnikih gospodarske globalizacije Organizacije za gospodarsko sodelovanje in razvoj skupaj določajo splošna pravila za pripravo mednarodno primerljivih statistik o tujih povezanih podjetjih.

(9) Pripravo posebnih statistik Skupnosti urejajo pravila, določena v Uredbi Sveta (ES) št. 322/97 z dne 17. februarja 1997 o statističnih podatkih Skupnosti [7].

(10) Ker cilja te uredbe, in sicer vzpostavitve skupnih statističnih standardov za pripravo primerljive statistike o tujih povezanih podjetjih, države članice ne morejo zadovoljivo doseči in ker ta cilj zaradi obsega in učinkov ukrepa lažje doseže Skupnost, Skupnost lahko sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena ta uredba ne prekoračuje okvirov, ki so potrebni za doseganje navedenega cilja.

(11) Ukrepe, potrebne za izvajanje te uredbe, bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil [8].

(12) Zlasti bi bilo treba Komisiji podeliti pooblastila za prilagoditev opredelitev iz prilog I in II ter raven podrobnosti iz Priloge III, kakor tudi vse posledične spremembe prilog I in II, da se izvedejo rezultati pilotnih študij in opredelijo ustrezni skupni standardi kakovosti ter vsebine in periodičnost poročil o kakovosti. Ker so ti ukrepi splošnega obsega in so namenjeni spreminjanju nebistvenih določb te uredbe ali dopolnitvi te uredbe z dodajanjem novih nebistvenih določb, bi jih bilo treba sprejeti v skladu z regulativnim postopkom s pregledom iz člena 5a Sklepa 1999/468/ES.

(13) Opravljena so bila posvetovanja z Odborom za statistični program, ustanovljenim s Sklepom Sveta 89/382/EGS, Euratom [9], in Odborom za monetarno, finančno in plačilno-bilančno statistiko, ustanovljenim s Sklepom Sveta 2006/856/ES [10] –

SPREJELA NASLEDNJO UREDBO:

Člen 1

Predmet urejanja

Ta uredba vzpostavlja skupni okvir za sistematično pripravo statistike Skupnosti o strukturi in dejavnosti tujih povezanih podjetij.

Člen 2

Opredelitve

V tej uredbi se uporabljajo naslednje opredelitve:

(a) "tuje povezano podjetje" pomeni podjetje s sedežem v državi priprave statistike, nad katerim ima nadzor institucionalna enota, ki nima sedeža v državi priprave statistike, ali podjetje, ki nima sedeža v državi priprave statistike, nad katerim ima nadzor institucionalna enota s sedežem v državi priprave statistike;

(b) "nadzor" pomeni zmožnost določanja splošne politike podjetja, po potrebi vključno z zmožnostjo izbora ustreznih direktorjev. V tem smislu se šteje, da je podjetje A pod nadzorom institucionalne enote B, če ima B neposreden ali posreden nadzor nad več kot polovico glasov delničarjev ali več kot polovico delnic;

(c) "tuj nadzor" pomeni, da ima nadzorna institucionalna enota sedež v drugi državi kot institucionalna enota, nad katero ima nadzor;

(d) "podružnice" pomenijo lokalne enote brez lastne pravne osebnosti, ki so odvisne od podjetij pod tujim nadzorom. Obravnavajo se kot neprave družbe v smislu točke 3(f) pojasnil v oddelku III(B) Priloge k Uredbi (EGS) št. 696/93;

(e) "statistika o tujih povezanih podjetjih" pomeni statistiko, ki opisuje celotne dejavnosti tujih povezanih podjetij;

(f) "statistika o tujih notranjih povezanih podjetjih" pomeni statistiko, ki opisuje dejavnosti tujih povezanih podjetij s sedežem v državi priprave statistike;

(g) "statistika o tujih zunanjih povezanih podjetjih" pomeni statistiko, ki opisuje dejavnosti tujih povezanih podjetij v tujini, ki so pod nadzorom institucionalne enote s sedežem v državi zbiranja statistike;

(h) "končna nadzorna institucionalna enota tujega povezanega podjetja" pomeni institucionalno enoto v verigi nadzora tujega povezanega podjetja, ki ni pod nadzorom druge institucionalne enote;

(i) "podjetje", "lokalna enota" in "institucionalna enota" imajo isti pomen, kot v Uredbi (EGS) št. 696/93.

Člen 3

Predložitev podatkov

Države članice Komisiji (Eurostat) predložijo podatke o tujih povezanih podjetjih v zvezi s karakteristikami, gospodarskimi dejavnostmi in zemljepisno razčlenitvijo iz prilog I, II in III.

Člen 4

Viri podatkov

1. Države članice, ob spoštovanju pogojev glede kakovosti iz člena 6, zbirajo podatke, ki se zahtevajo po tej uredbi, z uporabo vseh virov, ki se jim zdijo ustrezni in primerni.

2. Fizične in pravne osebe, ki morajo posredovati podatke, pri odgovoru upoštevajo roke in opredelitve, ki jih v skladu s to uredbo določijo nacionalne institucije, odgovorne za zbiranje podatkov v državah članicah.

3. Če zahtevanih podatkov ni mogoče zbrati z razumnimi stroški, se lahko posredujejo najboljše možne ocene, vključno z ničelnimi vrednostmi.

Člen 5

Pilotne študije

1. Komisija izdela program pilotnih študij o dodatnih spremenljivkah in razčlenitvah za statistike o tujih notranjih in zunanjih povezanih podjetjih, ki ga izvedejo nacionalni organi v smislu člena 2 Uredbe (ES) št. 322/97 na prostovoljni podlagi.

2. Pilotne študije se izvedejo z namenom, da se ocenita ustreznost in izvedljivost zbiranja podatkov, pri čemer se upoštevajo prednosti razpoložljivosti podatkov glede na stroške statističnega sistema in obremenitve za podjetja.

3. Program Komisije za pilotne študije je v skladu s prilogama I in II.

4. Na podlagi zaključkov pilotnih študij Komisija sprejme potrebne izvedbene ukrepe za statistike o tujih notranjih in zunanjih povezanih podjetjih v skladu z regulativnim postopkom s pregledom iz člena 10(3).

5. Pilotne študije se zaključijo do … [].

Člen 6

Standardi kakovosti in poročila

1. Države članice sprejmejo vse potrebne ukrepe za zagotovitev kakovosti posredovanih podatkov v skladu s skupnimi standardi kakovosti.

2. Države članice Komisiji (Eurostat) posredujejo poročilo o kakovosti posredovanih podatkov (poročila o kakovosti).

3. Skupne standarde kakovosti, vsebino in periodičnost poročil o kakovosti določi Komisija v skladu z regulativnim postopkom s pregledom iz člena 10(3).

4. Komisija oceni kakovost posredovanih podatkov.

Člen 7

Priročnik s priporočili

Komisija v tesnem sodelovanju z državami članicami objavi priročnik s priporočili, ki vsebuje ustrezne opredelitve in dodatne napotke glede statistike Skupnosti, pripravljene v skladu s to uredbo.

Člen 8

Časovni razpored in odstopanja

1. Države članice pripravijo podatke v skladu s časovnim razporedom izvajanja iz prilog I in II.

2. V prehodnem obdobju, ki ne sme presegati štirih let od prvega referenčnega leta iz prilog I in II, lahko Komisija v skladu z regulativnim postopkom iz člena 10(2) državam članicam, katerih nacionalni sistemi zahtevajo bistvene prilagoditve, za omejeno obdobje odobri odstopanja od določb te uredbe.

Člen 9

Izvedbeni ukrepi

1. Naslednji ukrepi za izvajanje te uredbe se sprejmejo v skladu z regulativnim postopkom iz člena 10(2):

(a) določitev ustrezne oblike in postopka posredovanja rezultatov s strani držav članic in

(b) odobritev odstopanja državam članicam, katerih nacionalni sistemi zahtevajo bistvene prilagoditve, vključno z odobritvijo odstopanj od morebitnih novih zahtev na podlagi pilotnih študij v skladu s členom 8(2).

2. Naslednji ukrepi, namenjeni za spreminjanje nebistvenih določb te uredbe, vključno z dodajanjem novih nebistvenih določb, se sprejmejo v skladu z regulativnim postopkom s pregledom iz člena 10(3):

(a) prilagoditev opredelitev iz prilog I in II, prilagoditev ravni natančnosti iz Priloge III in vse posledične spremembe prilog I in II;

(b) izvedba rezultatov pilotnih študij v skladu s členom 5(4) in

(c) opredelitev ustreznih skupnih standardov kakovosti ter vsebine in periodičnosti poročil o kakovosti v skladu s členom 6(3).

3. Posebna pozornost se nameni načelu, da morajo koristi takšnih ukrepov presegati njihove stroške, in načelu, da je treba vsako dodatno finančno obremenitev držav članic ali podjetij ohraniti v razumnih mejah.

Člen 10

Odbor

1. Komisiji pomaga Odbor za statistični program (v nadaljnjem besedilu "Odbor").

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Rok iz člena 5(6) Sklepa 1999/468/ES je tri mesece.

3. Pri sklicevanju na ta odstavek se uporabljata člen 5a(1) do (4) in člen 7 Sklepa 1999/468/ES, ob upoštevanju določb člena 8 Sklepa.

4. Evropska centralna banka in nacionalne centralne banke se lahko sestankov udeležijo kot opazovalke.

Člen 11

Sodelovanje z Odborom za monetarno, finančno in plačilno-bilančno statistiko

Pri izvajanju te uredbe Komisija zahteva mnenje Odbora za monetarno, finančno in plačilno-bilančno statistiko o vseh zadevah, ki spadajo v pristojnosti tega odbora, predvsem glede vseh ukrepov za prilagoditev zbiranja in statistične obdelave podatkov ter obdelave in posredovanja rezultatov gospodarskemu in tehničnemu razvoju.

Člen 12

Poročilo o izvajanju

Komisija do … [] Evropskemu parlamentu in Svetu predloži poročilo o izvajanju te uredbe. Poročilo zlasti:

(a) oceni kakovost pripravljenih statistik;

(b) oceni koristi od pripravljenih statistik za Skupnost, države članice, dajalce in uporabnike statističnih podatkov glede na stroške;

(c) oceni napredek pilotnih študij in njihovo izvajanje; ter

(d) opredeli področja, na katerih je glede na dosežene rezultate in stroške možno izboljšanje in so potrebne spremembe.

Člen 13

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V …, …

Za Evropski parlament

Predsednik

Za Svet

Predsednik

[1] UL C 144, 14.6.2005, str. 14.

[2] Stališče Evropskega parlamenta z dne 12. decembra 2006.

[3] UL L 35, 8.2.2005, str. 23. Uredba, kakor je bila spremenjena z Uredbo Komisije (ES) št. 602/2006 (UL L 106, 19.4.2006, str. 10).

[4] UL L 14, 17.1.1997, str. 1. Uredba, kakor je bila nazadnje spremenjena z Uredbo (ES) št. 1893/2006 Evropskega parlamenta in Sveta (UL L 393, 30.12.2006, str. 1).

[5] UL L 76, 30.3.1993, str. 1. Uredba, kakor je bila nazadnje spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).

[6] UL L 310, 30.11.1996, str. 1. Uredba, kakor je bila nazadnje spremenjena z Uredbo (ES) št. 1267/2003 Evropskega parlamenta in Sveta (UL L 180, 18.7.2003, str. 1).

[7] UL L 52, 22.2.1997, str. 1. Uredba, kakor je bila spremenjena z Uredbo (ES) št. 1882/2003.

[8] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[9] UL L 181, 28.6.1989, str. 47.

[10] UL L 332, 30.11.2006, str. 21.

[] UL: tri leta po začetku veljavnosti te uredbe.

[] UL: pet let po začetku veljavnosti te uredbe.

--------------------------------------------------

20061223

PRILOGA I

SKUPNI MODUL ZA STATISTIKO O TUJIH NOTRANJIH POVEZANIH PODJETJIH

ODDELEK 1

Statistična enota

Statistične enote so podjetja in vse podružnice, ki so pod tujim nadzorom v skladu z opredelitvami iz člena 2.

ODDELEK 2

Karakteristike

Zbirale se bodo naslednje karakteristike, kakor so opredeljene v Prilogi Uredbe Komisije (ES) št. 2700/98 z dne 17. decembra 1998 o opredelitvah karakteristik za strukturno statistiko podjetij [1]:

Oznaka | Naziv |

11 11 0 | Število podjetij |

12 11 0 | Prihodek od prodaje |

12 12 0 | Vrednost proizvodnje |

12 15 0 | Dodana vrednost v stroških faktorjev |

13 11 0 | Skupna nabava blaga in storitev |

13 12 0 | Nabava blaga in storitev za nadaljnjo prodajo v nespremenjeni obliki |

13 31 0 | Stroški dela |

15 11 0 | Bruto investicije v opredmetena osnovna sredstva |

16 11 0 | Število oseb, ki delajo |

22 11 0 | Skupni notranji izdatki za R & R [**] |

22 12 0 | Skupno število osebja za R & R [**] |

Če število oseb, ki delajo, ni dostopno, se bo namesto tega zbralo število zaposlenih (oznaka 16 13 0).

Spremenljivki Skupni notranji izdatki za R & R (oznaka 22 11 0) in Skupno število osebja za R & R (oznaka 22 12 0) je treba zbrati samo za dejavnosti NACE področij C, D, E in F.

Za oddelek J NACE se bodo zbirali samo podatki o številu podjetij, prihodku od prodaje [***] in številu oseb, ki delajo (ali številu zaposlenih).

ODDELEK 3

Raven podrobnosti

Podatki se bodo pripravljali v skladu s konceptom "končne nadzorne institucionalne enote" z ravnjo geografske razčlenitve 2-IN v povezavi z ravnjo 3 razčlenitve glede na dejavnosti, kakor je določeno v Prilogi III, in ravnjo 3 geografske razčlenitve v povezavi z gospodarstvom.

ODDELEK 4

Prvo referenčno leto in periodičnost

1. Prvo referenčno leto, za katero se bodo zberale letne statistike, je koledarsko leto začetka veljavnosti te uredbe.

2. Države članice bodo pripravile podatke za vsako naslednje koledarsko leto.

3. Prvo referenčno leto, za katerega se bodo zbirale spremenljivke skupni notranji izdatki za R & R (oznaka 22 11 0) in skupno število osebja za R & R (oznaka 22 12 0), je leto 2007.

ODDELEK 5

Posredovanje rezultatov

Rezultati se bodo posredovali v dvajsetih mesecih po koncu referenčnega leta.

ODDELEK 6

Poročila in pilotne študije

1. Države članice bodo Komisiji predložile poročilo glede opredelitev, strukture in dostopnosti statističnih podatkov, zbranih za namene tega skupnega modula.

2. Za raven podrobnosti iz te priloge bo Komisija uvedla pilotne študije, ki jih izvedejo nacionalni organi v smislu člena 2 Uredbe (ES) št. 322/97 v skladu s členom 5 te uredbe.

3. Pilotne študije se bodo izvedle z namenom ocene izvedljivosti zbiranja podatkov, ob upoštevanju prednosti dostopnosti takih podatkov glede na stroške zbiranja in breme za podjetja.

4. Pilotne študije se izvedejo za naslednje karakteristike:

Oznaka | Naziv |

| Izvoz blaga in storitev |

Uvoz blaga in storitev |

Izvoz blaga in storitev znotraj skupine podjetij |

Uvoz blaga in storitev znotraj skupine podjetij |

Izvoz in uvoz ter izvoz in uvoz znotraj skupine podjetij bodo razčlenjeni na blago in storitve.

5. Pilotne študije se bodo izvedle tudi za oceno izvedljivosti zbiranja podatkov o dejavnostih NACE področij M, N in O ter zbiranja spremenljivk skupni notranji izdatki za R & R (oznaka 22 11 0) in skupno število osebja za R & R (oznaka 22 12 0) za dejavnosti NACE področij G, H, I, K, M, N in O. Pilotne študije se izvedejo tudi za oceno smiselnosti, izvedljivosti in stroškov razčlenjevanja podatkov iz oddelka 2 v velikostne razrede glede na število oseb, ki delajo.

[1] UL L 344, 18.12.1998, str. 49. Uredba, kakor je bila nazadnje spremenjena z Uredbo (ES) št. 1670/2003 (UL L 244, 29.9.2003, str. 74).

[**] Spremenljivki 22 11 0 in 22 12 0 se sporočata vsako drugo leto. Če skupni znesek prometa ali števila oseb, ki delajo, v razdelku NACE Rev. 1.1 oddelkih C do F v določeni državi ne presega 1 % skupne vrednosti za Skupnost, za namene te uredbe ni treba zbirati podatkov, potrebnih za urejanje statističnih podatkov za karakteristiki 22 11 0 in 22 12 0.

[***] Za NACE Rev. 1.1 razdelek 65 se prihodek od prodaje nadomesti z vrednostjo proizvodnje.

--------------------------------------------------

20061223

PRILOGA II

SKUPNI MODUL ZA STATISTIKO O TUJIH ZUNANJIH POVEZANIH PODJETJIH

ODDELEK 1

Statistična enota

Statistične enote so podjetja in vse podružnice v tujini, ki so pod nadzorom institucionalne enote s sedežem v državi priprave statistike v skladu z opredelitvami iz člena 2. Podružnice se obravnavajo kot kvazipodjetja.

ODDELEK 2

Karakteristike

Zbirale se bodo naslednje karakteristike, kakor so opredeljene v Prilogi k Uredbi (ES) št. 2700/98:

Oznaka | Naziv |

12 11 0 | Prihodek od prodaje |

16 11 0 | Število oseb, ki delajo |

11 11 0 | Število podjetij |

Če število oseb, ki delajo, ni dostopno, se bo zbiralo število zaposlenih (oznaka 16 13 0).

ODDELEK 3

Raven podrobnosti

Podatki se bodo zbirali s podatkom o državi lokacije in dejavnosti tujega povezanega podjetja, kakor je določeno v Prilogi III. Podatki o državi lokacije in dejavnosti se bodo povezovale na naslednji način:

- Raven 1 geografske razčlenitve v povezavi z ravnjo 2 razčlenitve glede na vrsto dejavnosti.

- Raven 2-OUT geografske razčlenitve v povezavi z ravnjo 1 razčlenitve glede na vrsto dejavnosti.

- Raven 3 geografske razčlenitve v povezavi s podatki o skupni dejavnosti.

ODDELEK 4

Prvo referenčno leto in periodičnost

1. Prvo referenčno leto, za katero se bodo zbrale letne statistike, je koledarsko leto začetka veljavnosti te uredbe.

2. Države članice bodo pripravile podatke za vsako naslednje koledarsko leto.

ODDELEK 5

Posredovanje rezultatov

Rezultati se bodo posredovali v dvajsetih mesecih po koncu referenčnega leta.

ODDELEK 6

Poročila in pilotne študije

1. Države članice bodo Komisiji predložile poročilo glede opredelitev, strukture in dostopnosti statističnih podatkov, zbranih za namene tega skupnega modula.

2. Za raven podrobnosti iz te priloge bo Komisija uvedla pilotne študije, ki jih izvedejo nacionalni organi v smislu člena 2 Uredbe (ES) št. 322/97 v skladu s členom 5 te uredbe.

3. Pilotne študije se bodo izvedle z namenom ocene smiselnosti in izvedljivosti zbiranja podatkov, ob upoštevanju prednosti dostopnosti podatkov glede na stroške zbiranja in obremenitve za podjetja.

4. Pilotne študije se bodo izvedle za naslednje karakteristike:

Oznaka | Naziv |

13 31 0 | Stroški dela |

Izvoz blaga in storitev |

Uvoz blaga in storitev |

Izvoz blaga in storitev znotraj skupine podjetij |

Uvoz blaga in storitev znotraj skupine podjetij |

12 15 0 | Dodana vrednost v stroških faktorjev |

15 11 0 | Bruto investicije v opredmetena osnovna sredstva |

--------------------------------------------------

20061223

PRILOGA III

RAVNI ZA PODROBNE PODATKE GLEDE NA GEOGRAFSKO RAZČLENITEV IN DEJAVNOSTI

Ravni geografske razčlenitve | Raven 1 | | Raven 2-OUT (Raven 1 + 24 držav) |

V2 | Zunaj EU-27 | V2 | Zunaj EU-27 |

| | IS | Islandija |

| | LI | Lihtenštajn |

| | NO | Norveška |

CH | Švica | CH | Švica |

| | HR | Hrvaška |

RU | Ruska federacija | RU | Ruska federacija |

| | TR | Turčija |

| | EG | Egipt |

| | MA | Maroko |

| | NG | Nigerija |

| | ZA | Južna Afrika |

CA | Kanada | CA | Kanada |

US | Združene države Amerike | US | Združene države Amerike |

| | MX | Mehika |

| | AR | Argentina |

BR | Brazilija | BR | Brazilija |

| | CL | Čile |

| | UY | Urugvaj |

| | VE | Venezuela |

| | IL | Izrael |

CN | Kitajska | CN | Kitajska |

HK | Hongkong | HK | Hongkong |

IN | Indija | IN | Indija |

| | ID | Indonezija |

JP | Japonska | JP | Japonska |

| | KR | Južna Koreja |

| | MY | Malezija |

| | PH | Filipini |

| | SG | Singapur |

| | TW | Tajvan |

| | TH | Tajska |

| | AU | Avstralija |

| | NZ | Nova Zelandija |

Z8 | Zunaj EU-27, brez razporeditve | Z8 | Zunaj EU-27, brez razporeditve |

C4 | Offshore finančni centri | C4 | Offshore finančni centri |

Z7 | Enakomerno porazdeljena kontrola KNI [*]več kot ene države članice | Z7 | Enakomerno porazdeljena kontrola KNI [*]več kot ene države članice |

Raven 2-IN

A1 Svet skupaj (vse enote, vključno z državo priprave statistike)

Z9 Ostale države (brez države priprave statistike)

A2 Pod nadzorom države priprave statistike

V1 EU-25 (Znotraj EU-27) brez države priprave statistike

BE Belgija

BG Bolgarija

CZ Češka

DK Danska

DE Nemčija

EE Estonija

GR Grčija

ES Španija

FR Francija

IE Irska

IT Italija

CY Ciper

LV Latvija

LT Litva

LU Luksemburg

HU Madžarska

MT Malta

NL Nizozemska

AT Avstrija

PL Poljska

PT Portugalska

RO Romunija

SI Slovenija

SK Slovaška

FI Finska

SE Švedska

UK Združeno kraljestvo

Z7 Enakomerno porazdeljena kontrola KNI [**] več kot ene države članice

V2 Zunaj EU-27

AU Avstralija

CA Kanada

CH Švica

CN Kitajska

HK Hongkong

IL Izrael

IS Islandija

JP Japonska

LI Lihtenštajn

NO Norveška

NZ Nova Zelandija

RU Ruska federacija

TR Turčija

US Združene države Amerike

C4 Offshore finančni centri

Z8 Zunaj EU-27, brez razporeditve

Raven 3

AD | Andora | EE | Estonija [****] | KZ | Kazahstan | QA | Katar |

AE | Združeni arabski emirati | EG | Egipt | LA | Laos, ljudska demokratična republika | RO | Romunija [****] |

AF | Afganistan | ER | Eritreja | LB | Libanon | RU | Ruska federacija |

AG | Antigva in Barbuda | ES | Španija [****] | LC | Sveta Lucija | RW | Ruanda |

AI | Angvila | ET | Etiopija | LI | Lihtenštajn | SA | Savdska Arabija |

AL | Albanija | FI | Finska [****] | LK | Šrilanka | SB | Salomonovi otoki |

AM | Armenija | FJ | Fidži | LR | Liberija | SC | Sejšeli |

AN | Nizozemski Antili | FK | Falklandski otoki (Malvini) | LS | Lesoto | SD | Sudan |

AO | Angola | FM | Mikronezija, federativne države | LT | Litva [****] | SE | Švedska [****] |

AQ | Antarktika | FO | Ferski otoki | LU | Luksemburg [****] | SG | Singapur |

AR | Argentina | FR | Francija [****] | LV | Latvija [****] | SH | Sveta Helena |

AS | Ameriška Samoa | GA | Gabon | LY | Libija | SI | Slovenija [****] |

AT | Avstrija [****] | GD | Grenada | MA | Maroko | SK | Slovaška [****] |

AU | Avstralija | GE | Gruzija | MD | Moldavija | SL | Sierra Leone |

AW | Aruba | GG | Guernsey (ni uradne ISO oznake države 3166-1, izjemno rezervirani elementi oznake) | MG | Madagaskar | SM | San Marino |

AZ | Azerbajdžan | GH | Gana | MH | Marshallovo otočje | SN | Senegal |

BA | Bosna in Hercegovina | GI | Gibraltar | MK [3] | Nekdanja jugoslovanska republika Makedonija | SO | Somalija |

BB | Barbados | GL | Grenlandija | ML | Mali | SR | Surinam |

BD | Bangladeš | GM | Gambija | MM | Mjanmar | ST | Sao Tome in Principe |

BE | Belgija [****] | GN | Gvineja | MN | Mongolija | SV | Salvador |

BF | Burkina Faso | GQ | Ekvatorialna Gvineja | MO | Macau | SY | Sirska arabska republika |

BG | Bolgarija | GR | Grčija [****] | MP | Severni Marianski otoki | SZ | Svazi |

BH | Bahrajn | GS | Južna Georgia in otoki Južni Sandwich | MR | Mavretanija | TC | Otoka Turks in Caicos |

BI | Burundi | GT | Gvatemala | MS | Montserrat | TD | Čad |

BJ | Benin | GU | Guam | MT | Malta [****] | TF | Francoska južna ozemlja |

BM | Bermudi | GW | Gvineja Bissau | MU | Mauritius | TG | Togo |

BN | Brunej | GY | Gvajana | MV | Maldivi | TH | Tajska |

BO | Bolivija | HK | Hongkong | MW | Malavi | TJ | Tadžikistan |

BR | Brazilija | HM | Heardov otok in McDonaldovi otoki | MX | Mehika | TK | Tokelau |

BS | Bahami | HN | Honduras | MY | Malezija | TM | Turkmenistan |

BT | Butan | HR | Hrvaška | MZ | Mozambik | TN | Tunizija |

BV | Bouvet otok | HT | Haiti | NA | Namibija | TO | Tonga |

BW | Bocvana | HU | Madžarska [****] | NC | Nova Kaledonija | TP | Vzgodni Timor |

BY | Belorusija | ID | Indonezija | NE | Niger | TR | Turčija |

BZ | Belize | IE | Irska [****] | NF | Norfolški otok | TT | Trinidad in Tobago |

CA | Kanada | IL | Izrael | NG | Nigerija | TV | Tuvalu |

CC | Kokosovi otoki (Keeling) | IM | Otok Man (ni uradne ISO oznake države 3166-1, izjemno rezervirani elementi oznake) | NI | Nikaragva | TW | Tajvan, Provinca Kitajske |

CD | Kongo, demokratska republika | IN | Indija | NL | Nizozemska [****] | TZ | Tanzanija, Združena republika |

CF | Srednjeafriška republika | IO | Britansko ozemlje Indijskega oceana | NO | Norveška | UA | Ukrajina |

CG | Kongo | IQ | Irak | NP | Nepal | UG | Uganda |

CH | Švica | IR | Iran, Islamska republika | NR | Nauru | UK | Združeno Kraljestvo |

CI | Slonokoščena obala | IS | Islandija | NU | Niue | UM | Stranski zunanji otoki Združenih držav |

CK | Cookovi otoki | IT | Italija [****] | NZ | Nova Zelandija | US | Združene države Amerike |

CL | Čile | JE | Jersey (ni uradne ISO oznake države 3166-1, izjemno rezervirani elementi oznake) | OM | Oman | UY | Urugvaj |

CM | Kamerun | JM | Jamajka | PA | Panama | UZ | Uzbekistan |

CN | Kitajska | JO | Jordanija | PE | Peru | VA | Sveti sedež (Vatikanska mestna država) |

CO | Kolumbija | JP | Japonska | PF | Francoska Polinezija | VC | St. Vincent in Grenadine |

CR | Kostarika | KE | Kenija | PG | Papua Nova Gvineja | VE | Venezuela |

CU | Kuba | KG | Kirgizistan | PH | Filipini | VG | Deviški otoki, britanski |

CV | Zelenortski otoki | KH | Kambodža | PK | Pakistan | VI | Deviški otoki (ZDA) |

CX | Božični otok | KI | Kiribati | PL | Poljska [****] | VN | Vietnam |

CY | Ciper [****] | KM | Komori | PN | Pitcairn | VU | Vanuatu |

CZ | Češka [****] | KN | St Kitts in Nevis | PS | Palestinsko ozemlje, zasedeno | WF | Otoki Wallis in Futuna |

DE | Nemčija [****] | KP | Koreja, Demokratična ljudska republika | PT | Portugalska [****] | WS | Samoa |

DJ | Džibuti | KR | Koreja, republika (Južna Koreja) | PW | Palau | YE | Jemen |

DK | Danska [****] | KW | Kuvajt | PY | Paragvaj | | |

DM | Dominika | KY | Kajmanski otoki | | | ZA | Južna Afrika |

DO | Dominikanska republika | | | | | ZM | Zambija |

DZ | Alžirija | | | | | ZW | Zimbabve |

EC | Ekvador | Z8 | Zunaj EU-27, brez razporeditve | | | RS | Srbija |

A2 | Pod nadzorom države priprave statistike | Z7 | Enakomerno porazdeljena kontrola KNI [*****]več kot ene države članice | | | ME | Črna gora |

RAVNI RAZČLENITVE GLEDE NA DEJAVNOSTI

Raven 1 | Raven 2 |

| NACE Rev. 1.1 [6] |

SKUPAJ DEJAVNOST | SKUPAJ DEJAVNOST | Pod. C do O (brez L) |

RUDARSTVO | RUDARSTVO | Področje C |

Od tega: | |

Pridobivanje surove nafte in zemeljskega plina, storitve | Oddelek 11 |

PREDELOVALNE DEJ | PREDELOVALNE DEJAVNOSTI | Področje D |

Proizvodnja hrane, pijač, krmil in tobačnih izdelkov | Podpodročje DA |

Proizvodnja tekstilij, usnjenihoblačil, tekstilnih in krznenih izdelkov | Podpodročje DB |

Obdelava in predelava lesa;proizvodnja vlaknin, papirja; založništvo in tiskarstvo | Podpodročje DD & DE |

SKUPAJ tekstilne in lesne dejavnosti | |

Proizvodnja koksa, naftnih derivatov in jedrskega goriva | Oddelek 23 |

Proizvodnja kemikalij, kemičnih izdelkov in umetnih vlaken | Oddelek 24 |

Proizvodnja izdelkov iz gume in plastičnih mas | Oddelek 25 |

SK. naftni, kem., gum., plast. iz. | SKUPAJ pro. naftnih derivatov, kemičnih izdelkov in izdelkov iz gume in plastičnih mas | |

Proizvodnja kovin in kovinskih izdelkov | Podpodročje DJ |

Proizvodnja strojev in naprav | Oddelek 29 |

SKUPAJ pro. kovin, kovinskih izdelkov, strojev in naprav | |

Proizvodnja pisarniških strojev in računalnikov | Oddelek 30 |

Proizvodnja radijskih, televizijskih in komunikacijskih naprav in opreme | Oddelek 32 |

SK. pis., rač., RTV, kom. nap., oprema. | SKUPAJ pro. pisarniških strojev, računalnikov, RTV, komunikacijskih naprav in opreme | |

SK. vozila, plovila | Proizvodnja motornih vozil, prikolic in polprikolic | Oddelek 34 |

Proizvodnja drugih vozil in plovil | Oddelek 35 |

SKUPAJ proizvodnja vozil in plovil | |

Proizvodnja n.i.e. | |

ELEKTR., PLIN IN VODA | OSKRBA Z ELEKTRIČNO ENERGIJO, PLINOM, VODO | Področje E |

GRADBENIŠTVO | GRADBENIŠTVO | PodročjeF |

SKUPAJ STORITVE | SKUPAJ STORITVE | |

TRGOVINA IN POPRAVILA | TRGOVINA, POPRAVILA MOTORNIH VOZIL IN IZDELKOV ŠIROKE PORABE | Področje G |

Prodaja, vzdrževanje in popravila motornih vozil; trgovina na drobno z mot. gorivi | Oddelek 50 |

Posredništvo in trgovina na debelo in, razen z motornimi vozili | Oddelek 51 |

Trgovina na drobno, razen z motornimi vozili; popravila izd. široke porabe | Oddelek 52 |

GOSTINSTVO | GOSTINSTVO | Področje H |

PROMET, SKLADIŠČ. IN ZVEZE | PROMET, SKLADIŠČENJE IN ZVEZE | Področje I |

Promet in skladiščenje | Oddelki 60, 61, 62, 63 |

Kopenski promet; cevovodni transport | Oddelek 60 |

Vodni promet | Oddelek 61 |

Zračni promet | Oddelek 62 |

Pomožne prometne dejavnosti; dejavnost potovalnih in turističnih agencij | Oddelek 63 |

Pošta in telekomunikacije | Oddlelek 64 |

Poštna in kurirska dejavnost | Skupina 641 |

Telekomunikacije | Skupina 642 |

FINANČNO POSREDNIŠTVO | FINANČNO POSREDNIŠTVO | Področje J |

Finančno posredništvo, razen zavarovalništva in dejavnosti pokojninskih skladov | Oddelek 65 |

Zavarovalništvo in dejavnost pokojninskih skladov, razen obveznega socialnega zavarovanja | Oddelek 66 |

Pomožne dejavnosti v finančnem posredništvu | Oddelek 67 |

POSLOVANJE Z NEPREMIČNINAMI | Podr. K, Odd. 70 |

DAJANJE STROJEV IN OPREME V NAJEM; IZPOSOJANJE IZD. ŠIR. POR. | Podr. K, Odd. 71 |

RAČUNALNIŠTVO IN S TEM POVEZANE DEJAVNOSTI | Podr. K, Odd. 72 | RAČ. IN POVEZ. DEJ. |

RAZISKOVANJE IN RAZVOJ | RAZISKOVANJE IN RAZVOJ | Podr. K, Odd. 73 |

DRUGE POSL. DEJAVNOSTI | DRUGE POSLOVNE DEJAVNOSTI | Podr. K, Odd. 74 |

Pravno, davčno, podjetniško svetovanje | Skupina 741 |

Pravno svetovanje | Razred 7411 |

Računovodsko, davčno svetovanje | Razred 7412 |

Raziskovanje trga in javnega mnenja | Razred 7413 |

Podjetniško in poslovno svetovanje | Razred 7414 |

Dejavnost holdingov | Razred 7415 |

Prostorsko načrtovanje, projektiranje in tehnično svetovanje | Skupina 742 |

Oglaševanje | Skupina 744 |

Poslovne dejavnosti n.e.c. | Skupina 743, 745, 746, 747, 748 |

KULT., ŠPORT. TER DR. DEJ. ZA PROSTI ČAS | IZOBRAŽEVANJE | Področje M |

ZDRAVSTVO IN SOCIALNO VARSTVO | Področje N |

DEJAVNOST JAVNE HIGIENE | Podr. O, Odd. 90 |

DEJAVNOST ZDRUŽENJ, DRUŠTEV IN DRUGIH ČLANSKIH ORGANIZACIJ ORGANIZACORGANIZACIJ | Podr. O, Odd. 91 |

KULTURNE IN ŠPORTNE DEJAVNOSTI TER DR. DEJ. ZA PROSTI ČAS | Podr. O, Odd. 92 |

Filmska, video, radijska, televizijska dejavnost, umet.ustvarjanje, dr. razv. dej. | Skupina 921, 922, 923 |

Dejavnost tiskovnih agencij | Skupina 924 |

Dejavnost knjižnic, arhivov, muzejov in druge kulturne dejavnosti | Skupina 925 |

Športne in druge dejavnosti za prosti čas | Skupina 926, 927 |

DRUGE STORITVENE DEJAVNOSTI | Podr O, Odd. 93 |

Nerazporejeno | |

Raven 3 (NACE Rev. 1.1) |

Naslov | Zahtevana raven podrobnosti |

Gospodarstvo | Področja C do K |

Rudarstvo | Področje C |

Predelovalne dejavnosti | Področje D Vsa podpodročja DA do DN Vsi oddelki 15 do 37 |

Agregati: |

Visoka tehnologija (HIT) Srednjevisoka tehnologija (MHT) Srednjenizka tehnologija (MLT) Nizka tehnologija (LOT) | 24.4, 30, 32, 33, 35.3 24 razen 24.4, 29, 31, 34, 35.2, 35.4, 35.5 23, 25-28, 35.1 15-22, 36, 37 |

Oskrba z električno energijo, plinom in vodo | Področje E Vsi oddelki (40 in 41) |

Gradbeništvo | Področje F (Oddelek 45) Vse skupine (45.1 do 45.5) |

Trgovina, popravila motornih vozil in izdelkov široke porabe | Področje G Vsi oddelki (50 do 52) Skupine 50.1 + 50.2 + 50.3, 50.4, 50.5, 51.1 do 51.9 Skupine 52.1 do 52.7 |

Gostinstvo | Področje H (Oddelek 55) Skupine 55.1 do 55.5 |

Promet, skladiščenje in zveze | Področje I Vsi oddelki Skupine 60.1, 60.2, 60.3, 63.1 + 63.2, 63.3, 63.4, 64.1, 64.2 |

Finančno posredništvo | Področje J Vsi oddelki |

Poslovanje z nepremičninami, najem in poslovne storitve | Področje K Oddelek 70 Oddelek 71, skupine 71.1 + 71.2, 71.3 in 71.4 Oddelek 72, skupine 72.1 do 72.6 Oddelek 73 Oddelek 74, agregati 74.1 do 74.4 in 74.5 do 74.8 |

[*] Končna nadzorna institucionalna enota tujega povezanega podjetja.

[**] Končna nadzorna institucionalna enota tujega povezanega podjetja.

[3] Začasna oznaka, ki ne prejudicira dokončnega imena države, kot bo določeno v trenutno potekajočih pogajanjih v okviru Združenih narodov.

[****] Samo za notranje.

[*****] Končna nadzorna institucionalna enota tujega povezanega podjetja.

[6] Uredba Sveta (EGS) št. 3037/90 z dne 9. oktobra 1990 o statistični klasifikaciji gospodarskih dejavnosti v Evropski skupnosti (UL L 293, 24.10.1990, str. 1). Uredba, kakor je bila nazadnje spremenjena z Uredbo (ES) št. 1893/2006.

--------------------------------------------------